b"\n_START_ARTICLE_\nHabitatge al carrer Sant Rafael, 8\n_START_SECTION_\nDescripci\xc3\xb3\n_START_PARAGRAPH_\n\xc3\x89s una casa entre mitgeres, de planta baixa amb quatre arcs passats emmarcats de pedra. Origin\xc3\xa0riament eren dues cases separades, per\xc3\xb2 en fer reformes a la planta baixa es van unificar. L'antiga casa del costat dret t\xc3\xa9 balcons, sostinguts per m\xc3\xa8nsules decorades amb fullatges; les baranes s\xc3\xb3n de ferro fos i les obertures estan emmarcades per estuc imitant pedra. La casa del costat esquerre t\xc3\xa9 tres pisos, amb dos balcons cadascun d'arc arrodonit. Conserva la cornisa de fusta pintada amb motius de fullatges que es repeteixen sota els balcons, damunt de rajol.\n_START_SECTION_\nHist\xc3\xb2ria\n_START_PARAGRAPH_\nDurant el segle XVI la ciutat d'Olot viu uns moments de gran prosperitat, especialment durant la segona meitat del segle. Aix\xc3\xb2 atrau molts immigrants de remen\xc3\xa7a, el que genera un notable creixement urb\xc3\xa0. S'edifiquen el Carrer Major, el de Sant Rafael, els contorns del Firal i la Pla\xc3\xa7a Major. Durant la segona meitat del segle XIX es tornen a fer grans construccions al carrer de Sant Rafael; s'enderroca el portal situat al final del carrer, es basteixen cases importants com Can Batll\xc3\xb3 i moltes d'altres s\xc3\xb3n profundament renovades."